U-I-301/04
Natisni
Opravilna št.:
U-I-301/04
Datum odločitve:
20. 10. 2005
ECLI:
ECLI:SI:USRS:2005:U.I.301.04
Akt:
Soglasje Mestnega sveta Mestne občine Murska Sobota k oblikovanju cen storitev čiščenja komunalne odpadne in padavinske vode št. 38005-0002/2004 z dne 4. 2. 2005
Koncesijska pogodba za čiščenje odpadnih voda na čistilni napravi Murska Sobota, sklenjene dne 9. 9. 2002, med Mestno občino Murska Sobota in družbo Petrol, d.d., Ljubljana, ter družbo SGP Pomgrad, d.d., Murska Sobota
Izrek:
Pobuda za začetek postopka za oceno ustavnosti in zakonitosti Soglasja Mestnega sveta Mestne občine Murska Sobota k oblikovanju cen storitev čiščenja komunalne odpadne in padavinske vode št. 38005-0002/2004 z dne 4. 2. 2005 in Koncesijske pogodbe za čiščenje odpadnih voda na čistilni napravi Murska Sobota, sklenjene dne 9. 9. 2002, med Mestno občino Murska Sobota in družbo Petrol, d.d., Ljubljana, ter družbo SGP Pomgrad, d.d., Murska Sobota, se zavrže.
Evidenčni stavek:
Ustavno sodišče je na podlagi prvega odstavka 160. člena Ustave  pristojno presojati ustavnost in zakonitost predpisov in drugih splošnih aktov. Izpodbijano soglasje in koncesijska pogodba  po svoji pravni naravi to nista, zato  je Ustavno sodišče pobudo zavrglo.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.5.51.1.27.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Posamičnih aktov in dejanj/izvajanja predpisa.
1.5.51.1.27.5 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Aktov poslovanja/aktov internega značaja.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Družba POMURKA mesna industrija, d. d., Murska Sobota
Datum vloge:
28. 10. 2004
Vrsta odločitve:
sklep
Vrsta rešitve:
zavrženje
Dokument:
US25184
Dokument v PDF obliki:
U-I-301-04.pdf
114 KB
Prenesite datoteko
U-I-301/04-10
20. 10. 2005
SKLEP
Ustavno sodišče je v postopku za preizkus pobude družbe POMURKA mesna industrija, d.d., Murska Sobota, ki jo zastopa prokurist Miran Žilavec, na seji dne 20. oktobra 2005
sklenilo:
Pobuda za začetek postopka za oceno ustavnosti in zakonitosti Soglasja Mestnega sveta Mestne občine Murska Sobota k oblikovanju cen storitev čiščenja komunalne odpadne in padavinske vode št. 38005-0002/2004 z dne 4. 2. 2005 in Koncesijske pogodbe za čiščenje odpadnih voda na čistilni napravi Murska Sobota, sklenjene dne 9. 9. 2002, med Mestno občino Murska Sobota in družbo Petrol, d.d., Ljubljana, ter družbo SGP Pomgrad, d.d., Murska Sobota, se zavrže.
Obrazložitev
1. Pobudnica izpodbija Soglasje Mestnega sveta Murske Sobote k oblikovanju cen storitev čiščenja komunalne odpadne in padavinske vode št. 38005-0002/2004 z dne 4. 2. 2005 (v nadaljevanju soglasje) in Koncesijsko pogodbo za čiščenje odpadnih voda na čistilni napravi Murska Sobota, sklenjeno dne 9. 9. 2002, med Mestno občino Murska Sobota in družbo Petrol, d.d., Ljubljana, ter družbo SGP Pomgrad, d.d., Murska Sobota (v nadaljevanju koncesijska pogodba). Pobudnica meni, da je soglasje v neskladju s 74. členom Ustave, ker stroški čiščenja odplak zaradi svoje višine preveč obremenjujejo njeno poslovanje.
2. Ustavno sodišče je na podlagi prvega odstavka 160. člena Ustave pristojno presojati ustavnost in zakonitost predpisov in drugih splošnih aktov. Izpodbijano soglasje in koncesijska pogodba pa po svoji pravni naravi to nista. Glede na navedeno je Ustavno sodišče pobudo zavrglo.
3. Ustavno sodišče je sprejelo ta sklep na podlagi 25. člena Zakona o Ustavnem sodišču (Uradni list RS, št. 15/94 – ZUstS) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj